text: DF: Skyd de svin nu! 
  14 august 2015 kl. 13.10
  Hans Kristian Skibby, Dansk Folkeparti, er forarget over, at beboerne i Astrup bliver ladt i stikken med de hærgende hængebugsvin.
  
  Medlem af folketingets miljø- og fødevareudvalg, Hans Kr. Skibby, opfodrer nu myndighederne - Kommunen, Naturstyrelsen, Politiet - til at gøre noget nu og diskutere regningen efterfølgende.
  - Det kan ikke være meningen, at beboerne blot må se deres haver blive ødelagt, mens myndighederne blot ser på. De må komme i gang med at skyde svinene nu og diskutere bagefter, hvem der egentlig har ansvaret, siger han til TV SYD.
  Han vil nu se på, om loven er hensigtsmæssig og måske bør ændres.
  